Rikunarita-ORG/Wikinium huggingface dataset:
# การบูร (พรรณไม้)

| การบูร |
| --- |
|  |
| การบูร (อบเชยญวน,พรมเส็ง) |
| การจำแนกชั้นทางวิทยาศาสตร์ |
| อาณาจักร: | Plantae |
| (unranked): | Angiosperms |
| (unranked): | Magnoliids |
| อันดับ: | Laurales |
| วงศ์: | Lauraceae |
| สกุล: | *Cinnamomum* |
| สปีชีส์: | C.  camphora |
| ชื่อทวินาม |
| Cinnamomum camphora (L.) J.Presl. |

## ลักษณะทางพฤกษศาสตร์

* **ลำต้น** เป็นไม้ยืนขนาดใหญ่ สูงได้ถึง 30 เมตร ทุกส่วนมีกลิ่นหอม โดยเฉพาะที่รากและโคนต้น ทรงพุ่มกว้าง ทึบ ลำต้นมีขนาดเส้นผ่าศูนย์กลางถึง 1.5 เมตร
* **เปลือกต้น** มีสีน้ำตาล ผิวหยาบ เปลือกกิ่งสีเขียว หรือน้ำตาลอ่อน ลำต้นและกิ่งเรียบ ไม่มีขน เนื้อไม้สีน้ำตาลปนแดง
* **ใบ** เป็นใบเดี่ยว ออกเรียงสลับ รูปรี หรือรูปรีแกมรูปไข่ กว้าง 2.5-5.5 เซนติเมตร ยาว 5.5-15 เซนติเมตร ปลายใบเรียวแหลม โคนใบป้านหรือกลม ขอบใบเรียบหรือเป็นคลื่นเล็กน้อย แผ่นใบค่อนข้างเหนียว ด้านบนสีเขียวเข้ม เป็นมัน ด้านล่างสีเขียวอมเทาหรือนวล ไม่มีขน เมื่อขยี้จะมีกลิ่นหอมคล้ายกลิ่นการบูร เส้นใบขึ้นตรงมาจากโคนใบประมาณ 3-8 มิลลิเมตร แล้วแยกออกเป็น 3 เส้น ตรงมุมที่มีเส้นใบแยกออกนั้นมีต่อม 2 ต่อม และตามเส้นกลางใบอาจมีต่อมเกิดขึ้นตรงมุมที่มีเส้นใบแยกออกไป ก้านใบยาว 2-3 เซนติเมตร ไม่มีขน ตาใบมีเกล็ดซ้อนเหลื่อมหุ้มอยู่ เกล็ดชั้นนอกเล็กกว่าเกล็ดชั้นในตามลำดับ
* **ดอก** ลักษณะของดอก เป็นช่อแบบแยกแขนงออกตามเป็นกระจุกบริเวณง่ามใบ ดอกเล็กสีขาวอมเหลืองหรืออมเขียว ก้านดอกสั้นมาก กลีบรวมมี 6 กลีบ เรียงเป็น 2 วง วงละ 3 กลีบ รูปรี ปลายมน ด้านนอกเกลี้ยง ด้านในมีขนละเอียด เกสรเพศผู้มี 9 อัน เรียงเป็น 3 วง วงละ 3 อัน อับเรณูของวงที่ 1 และวงที่ 2 หันหน้าเข้าด้านใน ก้านเกสรมีขน ส่วนอับเรณูของวงที่ 3 หันหน้าออกด้านนอก ก้านเกสรค่อนข้างใหญ่ มีต่อม 2 ต่อมอยู่ใกล้โคนก้าน ต่อมรูปไข่กว้างและมีก้าน อับเรณูมีช่องเปิด 4 ช่อง เรียงเป็น 2 แถว แถวละ 2 ช่อง มีลิ้นเปิดทั้ง 4 ช่อง เกสรเพศผู้เป็นหมันมี 3 อัน อยู่ด้านในสุด รูปร่างคล้ายหัวลูกศร มีขนแต่ไม่มีต่อม รังไข่รูปไข่ ไม่มีขน ก้านเกสรเพศเมียยาวประมาณ 1 มิลลิเมตร ไม่มีขน ปลายเกสรเพศเมียกลม ใบประดับเรียวยาว ร่วงง่าย มีขนอ่อนนุ่ม ออกดอกราวเดือนมิถุนายนถึงกรกฎาคม
* **ผล** มีลักษณะเป็นรูปไข่ หรือกลม เป็นผลมีเนื้อ ยาว 6-10 มิลลิเมตร มีสีเขียวเข้ม เมื่อสุกเปลี่ยนเป็นสีดำ มีฐานดอกซึ่งเจริญเติบโตขึ้นมาเป็นแป้นรองรับผล มีเมล็ด 1 เมล็ด

## การนำไปใช้ประโยชน์

ประโยชน์ทางยา แก้ปวดท้องจุกเสียด ธาตุพิการ ขับลมในลำใส้ แก้ไอ

**- สรรพคุณตำรายาไทย เนื้อไม้** นำมากลั่นจะได้ **“การบูร”** รสร้อนปร่าเมา ใช้ทาถูนวดแก้ปวด แก้เคล็ดบวม ขัดยอก แพลง แก้กระตุก แก้ปวดข้อ แก้ปวดเส้นประสาท แก้รอยผิวหนังแตก แก้พิษแมลงต่อย และโรคผิวหนังเรื้อรัง เป็นยาระงับเชื้ออย่างอ่อน ขับเหงื่อ ขับเสมหะ ขับปัสสาวะ แก้ไข้หวัด และขับลม บำรุงธาตุ บำรุงกำหนัด ยากระตุ้นหัวใจ บำรุงหัวใจ เป็นยาชาเฉพาะที่ เป็นยาระงับประสาท แก้อาการชักบางประเภท ใช้ผสมเป็นยาเพื่อป้องกันแมลงบางชนิด **เปลือกและราก** กลั่นได้การบูร ใช้ 1-2 เกรน แก้ปวดขัดตามเส้นประสาท ข้อบวมเป็นพิษ แก้เคล็ดบวม เส้นสะดุ้ง กระตุก ขัดยอกแพลง แก้ปวดท้อง ท้องร่วง ขับน้ำเหลือง แก้เลือดลม บำรุงกำหนัด ขับเหงื่อ ขับเสมะหะ บำรุงธาตุ แก้โรคตา กระจายลม ขับผายลม นำมาผสมเป็นขี้ผึ้ง เป็นยาร้อน ใช้ทาแก้เพื่อถอนพิษอักเสบเรื้อรัง ปวดยอกตามกล้ามเนื้อ สะบักจม ทรวงอก ปวดร้าวตามเส้นเอ็น โรคปวดผิวหนัง รอยผิวแตกในช่วงฤดูหนาว แก้พิษสัตว์กัดต่อย

## อ้างอิง
# นกกระเรียนไซบีเรีย

| นกกระเรียนไซบีเรีย |
| --- |
|  |
| สถานะการอนุรักษ์ |
|  ใกล้สูญพันธุ์ขั้นวิกฤติ  (IUCN 3.1) |
| การจำแนกชั้นทางวิทยาศาสตร์ |
| อาณาจักร: | Animalia |
| ไฟลัม: | Chordata |
| ชั้น: | Aves |
| อันดับ: | Gruiformes |
| วงศ์: | Gruidae |
| สกุล: | *Grus* |
| สปีชีส์: | G.  leucogeranus |
| ชื่อทวินาม |
| Grus leucogeranus Pallas, 1773 |

**นกกระเรียนไซบีเรียนกกระเรียนขาวไซบีเรีย** หรือ **นกกระเรียนหิมะ** เป็นนกในวงศ์นกกระเรียน นกชนิดนี้ทำรังวางไข่ในบริเวณใกล้ขั้วโลกเหนือของประเทศรัสเซีย ในสาธารณรัฐซาฮาและทางตะวันตกของไซบีเรีย เป็นนกอพยพระยะทางไกล ประชากรทางตะวันออกอาศัยในบริเวณแม่น้ำแยงซีและทะเลสาบผอหยางในประเทศจีน ประชากรทางตอนกลางอาศัยอยู่ที่อุทยานแห่งชาติเคโอลาเดโอ ประเทศอินเดีย (ประชากรตัวสุดท้ายของนกกระเรียนไซบีเรียกลุ่มนี้ถูกพบเมื่อปี ค.ศ. 2002) และประชากรทางตะวันตกอาศัยอยู่ในเฟ่ะเรดูนเค่ะนอรในประเทศอิหร่าน นกกระเรียนอาศัยในพื้นที่ชุ่มน้ำ กินหน่อ ราก และหัวพืชน้ำเป็นอาหาร

## อ้างอิง

* BirdLife International (2006). *Grus leucogeranus*. *2006 IUCN Red List of Threatened Species*. IUCN 2006. Retrieved on 11 May 2006. Database entry includes justification for why this species is critically endangered
* Protection of siberian cranes in the Armizon marshes, Tyumen Oblast: เก็บถาวร 2009-05-19 ที่ เวย์แบ็กแมชชีน

## แหล่งข้อมูลอื่น

* International Crane Foundation's Siberian Crane page เก็บถาวร 2008-08-23 ที่ เวย์แบ็กแมชชีน
* BirdLife Species Factsheet เก็บถาวร 2009-01-02 ที่ เวย์แบ็กแมชชีน
* Siberian Crane Flyway Coordination เก็บถาวร 2019-01-27 ที่ เวย์แบ็กแมชชีน The Siberian Crane Flyway Coordination (SCFC) enhances communication among the large network of scientists, governmental agencies, biologists, private organizations, and citizens involved with Siberian Crane conservation in Eurasia.
* Siberian Crane Wetland Project The Siberian Crane Wetland Project (SCWP) is a six-year effort to sustain the ecological integrity of a network of globally important wetlands in Asia that are of critical importance for migratory waterbirds and other wetland biodiversity, using the globally threatened Siberian Crane as a flagship species.
* Three White Cranes, Two Flyways, One World เก็บถาวร 2008-10-16 ที่ เวย์แบ็กแมชชีน An educational website that links schools along the eastern crane flyway in the United States with schools along the eastern flyways of the Siberian and Red-crowned Cranes in Russia and China.
* Siberian Crane (*Bugeranus leucogeranus*) from *Cranes of the World* (1983) by Paul Johnsgard
# สมณะ

ศาสนาเชนและศาสนาพุทธเป็นศาสนาแบบสมณะ
**สมณะ** (สันสกฤต: श्रमण ศฺรมณ; บาลี: สมณ) แปลว่า ผู้สงบ ผู้แสวงหา นักพรต เป็นขบวนการศาสนาแบบอินเดียสมัยโบราณที่คู่ขนานไปกับศาสนาพราหมณ์ และเป็นต้นกำเนิดของศาสนาเชน ศาสนาพุทธ รวมถึงลัทธิอาชีวกและลัทธิจารวาก

พัฒนาการทางศาสนาที่สำคัญที่เกิดจากขบวนการสมณะ ได้แก่ การฝึกโยคะ สังสารวัฏ และโมกษะ ซึ่งยังแพร่หลายในศาสนาแบบอินเดียจวบจนปัจจุบัน

ขบวนการสมณะมีแนวความเชื่อและปฏิบัติแตกต่างกัน เช่น บางกลุ่มเชื่อเรื่องอัตตา แต่บางกลุ่มเชื่อเรื่องอนัตตา บางกลุ่มเชื่อเรื่องกรรมเก่า แต่บางกลุ่มเชื่อเรื่องเจตจำนงเสรี บางกลุ่มนุ่งผ้ากาสาวพัสตร์ แต่บางกลุ่มเปลือยกาย บางกลุ่มเน้นหลักอหิงสามากถึงขั้นถือมังสวิรัติ แต่บางกลุ่มเห็นว่ากินเนื้อได้

## อ้างอิง

เชิงอรรถ

บรรณานุกรม

* Zimmer, Heinrich (1952), Joseph Campbell (บ.ก.), *Philosophy of India by Heinrich Zimmer*, London, E.C. 4: Routledge & Kegan Paul Ltd, Not in copyright`{{citation}}`: CS1 maint: location (ลิงก์)
# ชัมมูและกัศมีร์ (ดินแดนสหภาพ)

| ชัมมูและกัศมีร์  |
| --- |
| สหมณฑลของประเทศอินเดีย |
| ตามเข็มนาฬิกาเริ่มจากด้านบน: หุบเขาปหัลคาม, ป้อมอักขนูร์, เรือบ้านในทะเลสาบดาล |
| ตราอาร์ม |
|    ชัมมูและกัศมีร์ในประเทศอินเดีย |
| เมืองหลวง | ศรีนคร (พฤษภาคม–ตุลาคม) ชัมมู (พฤศจิกายน-เมษายน) |
| พื้นที่ |
|  • ทั้งหมด | 42,241 ตร.กม. (16,309 ตร.ไมล์) |
| ความสูงจุดสูงสุด (Nun Peak) | 7,135 เมตร (23,409 ฟุต) |
| ความสูงจุดต่ำสุด (แม่น้ำจนาพ) | 247 เมตร (810 ฟุต) |
| ประชากร (2011) |
|  • ทั้งหมด | 12,258,433 คน |
|  • ความหนาแน่น | 290 คน/ตร.กม. (800 คน/ตร.ไมล์) |
| ภาษา |
|  • ภาษาทางการ | ภาษาฮินดี, ภาษาอูรดู, ภาษาอังกฤษ ภาษากัศมีร์, ภาษาโทครี, ภาษาปัญจาบ, ปหารี, ภาษาคุชรี, Dadri, Bhadarwahi, ภาษาบาเตรี, ภาษาศินา, ภาษาพุรุศัสกี, และ ภาษาโขวาร์ |
| เขตเวลา | UTC+05:30 (เวลามาตรฐานอินเดีย) |
| ก่อตั้ง | 31 ตุลาคม พ.ศ. 2562 |
| เว็บไซต์ | jkgad.nic.in |

**ชัมมูและกัศมีร์** หรือ **จัมมูและแคชเมียร์** เป็นเขตการปกครองที่ปกครองโดยอินเดียในฐานะสหมณฑล (union territory) กินพื้นที่ทางใต้ของบริเวณกัศมีร์ ซึ่งเป็นพื้นที่โต้เถียงระหว่างอินเดียและปากีสถานมาตั้งแต่ปี 1947 รวมถึงระหว่างอินเดียและจีนตั้งแต่ปี 1962 เขตการปกครองนี้แยกออกจากกัศมีร์ภายใต้ปกครองของปากีสถานโดยใช้เส้นควบคุมแบ่งออกจากอาซาดแคชเมียร์ และกิลกิต-บัลติสถานของปากีสถาน ในทางทิศเหนือและตะวันตกตามลำดับ เขตปกครองนี้ตั้งอยู่ทางทิศเหนือของรัฐหิมาจัลประเทศ และรัฐปัญจาบ ทางทิศตะวันตกของลาดัก

การจัดตั้งสหมณฑลชัมมูและกัศมีร์นั้นเกิดขึ้นจาก รัฐบัญญัติเปลี่ยนสถานะของรัฐชัมมูและกัศมีร์ ซึ่งผ่านร่างจากทั้งสองสภาของรัฐสภาอินเดีย เมื่อเดือนสิงหาคม 2019 โดยมีผลให้รัฐชัมมูและกัศมีร์ถูกยุบเลิก และแบ่งเป็นสองสหมณฑล คือ สหมณฑลชัมมูและกัศมีร์, สหมณฑลลาดัก ตั้งแต่วันที่ 31 ตุลาคม 2019 เป็นต้นไป

ชัมมูและกัศมีร์เป็นสหมณฑลที่ใหญ่เป็นอันดับสอง (รองจากสหมณฑลลาดัก) และเป็นมีประชากรมากเป็นอันดับสอง (เขตราชธานีแห่งชาติเดลี)

## ศัพท์บัญญัติ

ชัมมูและกัศมีร์นั้น ได้รับการตั้งชื่อตามภูมิภาคสองแห่งที่ครอบคลุมอยู่ นั่นคือภูมิภาคชัมมูและหุบเขากัศมีร์

รัฐบาลปากีสถานและชาวปากีสถานอ้างถึงดินแดนชัมมูและกัศมีร์ ว่าเป็นส่วนหนึ่งของ "กัศมีร์ที่อินเดียยึดครอง" ("IOK" หรือ "IHK") ในทางกลับกันรัฐบาลอินเดียและชาวอินเดีย เรียกดินแดนในส่วนภายใต้การควบคุมของปากีสถานว่า "กัศมีร์ที่ปากีสถานยึดครอง" ("POK" หรือ "PHK") โดยแหล่งที่เป็นกลางมักจะใช้คำว่า "กัศมีร์ที่บริหารโดยอินเดีย" และ "กัศมีร์ที่ควบคุมโดยอินเดีย"

## เชิงอรรถ

## อ้างอิง
# รัฐบาลอินเดีย

รัฐบาลอินเดีย

*Bhārat Sarkār*| ตราแผ่นดินอินเดีย |
| ธงชาติอินเดีย |
| ก่อตั้ง | 26 มกราคม 1950 (1950-01-26) |
| ประเทศ | สาธารณรัฐอินเดีย |
| เว็บไซต์ | india.gov.in |
| ศูนย์กลาง | ราษฎรบดีภวัน (ที่พักอาศัยอย่างเป็นทางการของประธานาธิบดีอินเดีย) |
| นิติบัญญัติ |
| นิติบัญญัติ | รัฐสภา |
| สภาสูง | ราชยสภา |
| ผู้นำ | ประธาน (เวนไกอาห์ ไนฑู) |
| สภาล่าง | โลกสภา |
| ผู้นำ | โฆษก (โอม พิรลา) |
| สถานที่ประชุม | สันสัทภวัน |
| บริหาร |
| ประมุข | ประธานาธิบดี รามนาถ โกวินทะ |
| หัวหน้ารัฐบาล | นายกรัฐมนตรี นเรนทร โมดี |
| คณะหลัก | คณะรัฐมนตรี |
| หัวหน้าฝ่ายบริหาร | เลขานุการรัฐมนตรี (ราชีพ คาวบา, IAS) |
| สถานที่ประชุม | อาคารเซเครทาเรียตกลาง |
| กระทรวง | 57 |
| รับผิดชอบต่อ | โลกสภา |
| ยุติธรรม |
| ศาล | ศาลสูงอินเดีย |
| ประธานตุลาการ | ศราท อรวินท์ โบบเด |

**รัฐบาลประเทศอินเดีย** (ISO: *Bhārat Sarkār*; ภารตสรการ) หรือเรียกด้วยชื่อย่อว่า **GoI** เป็นรับบาลสหภาพที่แต่งตั้งตามรัฐธรรมนูญอินเดียเพื่อปกครองละบริหารด้านนิติบัญญัติ การบริหาร และขบวนการยุติธรรม ของสหภาพอันประกอบด้วยยี่สิบแปดรัฐ และแปด ดินแดนสหภาพ ภายใต้สาธารณรัฐในระบอบประชาธิปไตย ศูนย์กลางรัฐบาลอินเดียตั้งอยู่ที่นิวเดลี เมืองหลวงของประเทศอินเดีย

## โครงสร้าง

รัฐบาลอินเดียใช้รูปแบบที่รับมาจากระบบเวสต์มินส์เตอร์ในการปรครองรัฐ รัฐบาลสหภาพ (Union government) ของอินเดียนั้นหลัก ๆ แล้วประกอบด้วยฝ่ายบริหาร, ฝ่ายนิติบัญญัติ และฝ่ายกระบวนการยุติธรรม ภายใต้รัฐธรรมนูญอินเดีย ในนายกรัฐมนตรี, รัฐสภา และศาลสูง ประเทศอินเดียมีประธานาธิบดีอินเดียเป็นประมุขของรัฐ และผู้นำทหารสูงสุดของกองทัพอินเดีย ในขณะที่นายกรัฐมนตรีที่ได้มาจากการเลือกตั้งเป็นหัวหน้าฝ่ายบริหารและมีหน้าที่รับผิดชอบในการดูแลขับเคลื่อนรัฐบาลสหภาพ รัฐสภาของอินเดียเป็นระบบสองสภา ประกอบด้วยโลกสภาเป็นสภาล่าง และราชยสภาเป็นสภาสูง ระบบยุติธรรมประกอบด้วยศาลสูงสุดอินเดียเป็นศาลสูงสุด, 24 ศาลสูง และศาลประจำอำเภออีกจำนวนหนึ่งภายใต้ศาลสูงสุดอินเดีย

## อ้างอิง
# อาหารอินเดีย

ไฮเดอราบาดีบริยานี รูปแบบของบิรยานีข้าวบาสมาติของไฮเดอราบาด เสิร์ฟคู่กับรายตาปาวบาจี อาหารริมทางที่ขึ้นชื่อในรัฐมหาราษฏระโดยเฉพาะในนครมุมไบมาซาลาโดซา อาหารอินเดียใต้ปาลักปานีร์กับโรตี อาหารปัญจาบตัวอย่างอาหารอินเดีย
**อาหารอินเดีย** เป็นชื่อเรียกโดยรวมของอาหารในอนุทวีปอินเดียซึ่งมีลักษณะร่วมกันคือใช้เครื่องเทศ สมุนไพรและผักหรือผลไม้มาก มีทั้งพืชผักที่ปลูกในประเทศอินเดียและจากที่อื่น ๆ นิยมกินอาหารมังสวิรัติในสังคมชาวอินเดีย แต่ละครอบครัวจะเลือกสรรและพัฒนาเทคนิคการทำอาหารทำให้มีความแตกต่างกันไปในแต่ละภูมิภาค สะท้อนให้เห็นถึงความหลากหลายทางด้านประชากรในอินเดีย

ความเชื่อของชาวฮินดูและวัฒนธรรมมีบทบาทต่อวิวัฒนาการของอาหารอินเดีย แต่ในภาพรวม อาหารทั่วประเทศอินเดียพัฒนามาจากปฏิสัมพันธ์ทางวัฒนธรรมทั้งจากชาวมองโกลและยุโรปทำให้ได้อาหารที่เป็นเอกลักษณ์ของตนเอง การค้าเครื่องเทศระหว่างอินเดียและยุโรปเป็นตัวเร่งหลักสำหรับการค้นพบอินเดียของชาวยุโรป ยุคอาณานิคมได้ทำให้เกิดการผสมผสานระหว่างอาหารยุโรปกับอาหารอินเดียเพิ่มความยืดหยุ่นทำให้เกิดความหลากหลายมากขึ้น อาหารอินเดียมีอิทธิพลต่ออาหารทั่วโลกโดยเฉพาะเอเชียตะวันออกเฉียงใต้และหมู่เกาะแคริบเบียน

## ส่วนผสม

เครื่องเทศที่ใช้โดยทั่วไปในอาหารอินเดีย
ถั่วที่ใช้โดยทั่วไปในอาหารอินเดีย
เครื่องปรุงที่โดดเด่นของอาหารอินเดีย ได้แก่ ข้าว, *อัตตะ (atta)*  (แป้งสาลีโฮลวีท) และเมล็ดถั่วหลายชนิด ที่สำคัญได้แก่ masoor (ส่วนใหญ่เป็นเม็ดถั่วเลนทิลสีแดง) channa (ถั่วเขียวเบงกอล) toor urad และถั่วเขียว เมล็ดถั่วอาจรับประทานทั้งเม็ด แบบเป็นซีก หรือทำเป็นแป้ง

แกงแบบอินเดียส่วนใหญ่ปรุงด้วยน้ำมันพืช ในภาคเหนือและตะวันตกของอินเดียนิยมน้ำมันถั่วลิสงสำหรับการทำอาหารในขณะที่ในภาคตะวันออกของอินเดียมีการใช้น้ำมันมัสตาร์ดมาก น้ำมันมะพร้าวใช้กันอย่างแพร่หลายตามแนวชายฝั่งตะวันตกโดยเฉพาะอย่างยิ่งในรัฐเกรละ น้ำมันงานิยมทั่วไปในภาคใต้ ในปัจจุบัน น้ำมันเมล็ดทานตะวันและน้ำมันถั่วเหลืองได้รับความนิยมทั่วไปในอินเดีย เนยเทียมหรือที่เรียกว่า ghee Vanaspati เป็นที่นิยมมากขึ้น ฆีแบบดั้งเดิมมีการใช้น้อยลง

เครื่องเทศที่สำคัญและใช้บ่อยในอาหารอินเดียมีพริกขี้หนู เมล็ดมัสตาร์ดสีดำ (*rai*) ยี่หร่า (*jeera*) ขมิ้นชัน (*haldi*, *manjal*) เมล็ดฟีนูกรีก (*methi*) ขิง (*adrak*, *inji*) ผักชี (*dhania*) และกระเทียม (*lehsun*, *poondu*) เครื่องเทศผสมที่นิยมคือการัม มะสะล่า *garam masala* ผงที่มักจะมีเครื่องเทศแห้งห้าอย่างหรือมากกว่าโดยเฉพาะ กระวาน อบเชย และกานพลู *Goda masala* เป็นเครื่องเทศผสมที่คล้ายกันเป็นที่นิยมในรัฐมหาราษฏระ ใบไม้ที่ใช้โดยทั่วไปคือใบกระวาน ใบผักชี ใบฟีนูกรีก และใบสะระแหน่ พบในอาหารอินเดียใต้ อาหารหวานนิยมปรุงรสด้วยกระวาน, หญ้าฝรั่น ลูกจันทน์เทศและกลิ่นกุหลาบ

## อ้างอิง

## แหล่งข้อมูลอื่น

* Indian fast food. The story of rural road stop eateries เก็บถาวร 2011-02-15 ที่ เวย์แบ็กแมชชีน
# แบตันรูช

| แบตันรูช
Matraque à joues Louisiane |
| --- |
| City |
| City of Baton Rouge |
| แบตันรูช |
| ธง |
| สมญา: Red Stick, The Capital City, B.R |
| สถานที่ตั้งของแบตันรูช |
| ประเทศ |  สหรัฐ |
| รัฐ |  ลุยเซียนา |
| Parish | East Baton Rouge Parish |
| Founded | 1719 |
| Incorporated | 16 มกราคม 1817 |
| การปกครอง |
|  • Mayor | Melvin "Kip" Holden (D) |
| พื้นที่ |
|  • City | 79.11 ตร.ไมล์ (204.89 ตร.กม.) |
|  • พื้นดิน | 76.8 ตร.ไมล์ (199 ตร.กม.) |
|  • พื้นน้ำ | 2.2 ตร.ไมล์ (5.7 ตร.กม.)  2.81% |
| ความสูง | 56 ฟุต (17 เมตร) |
| ประชากร (2010) |
|  • City | 229,553 คน |
|  • ประมาณ (2012) | 230,058 คน |
|  • อันดับ | US: 90th |
|  • ความหนาแน่น | 2,964.7 คน/ตร.ไมล์ (1,144.8 คน/ตร.กม.) |
|  • เขตเมือง | 594,309 (US: 68th) คน |
|  • ปริมณฑล | 815,298 (US: 69th) คน |
| เขตเวลา | UTC-6 (CST) |
|  • ฤดูร้อน (เวลาออมแสง) | UTC-5 (CDT) |
| ZIP code | 70821 |
| รหัสพื้นที่ | 225 |
| เว็บไซต์ | www.brgov.com |

**แบตันรูช** (อังกฤษ: *Baton Rouge*) เป็นเมืองหลวงของรัฐลุยเซียนา สหรัฐอเมริกา และเป็นเมืองใหญ่เป็นอันดับ 2 ของรัฐ มีประชากร 229,553 คน จากการสำรวจประชากรในปี ค.ศ. 2010 เขตมหานครโดยรอบ หรือที่รู้จักในชื่อ เกรเตอร์แบตันรูช มีประชากร 802,484 คน (ค.ศ. 2010)

แบตันรูชเป็นเมืองสำคัญด้านอุตสาหกรรม อุตสาหกรรมปิโตรเคมี การแพทย์ และศูนย์กลางการวิจัยที่สำคัญของอเมริกาภาคใต้

## อ้างอิง
# ฟาโรห์

หลังรัชสมัยฟาโรห์โจเซอร์ (Djoser) แห่งราชวงศ์ที่ 3 แล้ว มักปรากฏภาพพระเจ้าแผ่นดินอียิปต์ฉลองพระองค์ด้วยศิราภรณ์เนเมส (Nemes), พระมัสสุเทียม, และกระโปรงจีบ
**ฟาโรห์** (อังกฤษ: *Pharaoh*; อ่านว่า **เฟโรห์** (ˈ/feɪroʊ/) หรือ **แฟโรห์** (/ˈfæroʊ/)) เป็นชื่อตำแหน่งพระเจ้าแผ่นดินอียิปต์โบราณทุกราชวงศ์ มีต้นศัพท์คือคำว่า "pr-aa" แปลว่า บ้านหลังใหญ่ (great house) ซึ่งเป็นคำอุปมาถึง พระราชมนเทียร

คำ "ฟาโรห์" นั้นปัจจุบันใช้เรียกพระมหากษัตริย์ทุกพระองค์ของอียิปต์โบราณ แต่ตามประวัติศาสตร์แล้ว เริ่มเรียกพระมหากษัตริย์อียิปต์ว่า "ฟาโรห์" กันในสมัยราชอาณาจักรใหม่ โดยเฉพาะตั้งแต่ช่วงกลางราชวงศ์ที่ 18 เมื่อพ้นรัชกาลของฟาโรห์แฮตเชปซุต (Hatshepsut) ไปแล้ว

## อ้างอิง​

## ดูเพิ่ม

* รายพระนามฟาโรห์
# การระเหย

น้ำในถ้วยชาระเหยกลายเป็นไอ และรวมตัวบนกระจก
**การระเหย** (อังกฤษ: *Evaporation*) คือ กระบวนการที่ของเหลวเปลี่ยนสภาพโดยธรรมชาติเป็นแก๊ส โดยไม่จำเป็นต้องมีอุณหภูมิถึงจุดเดือด โดยเป็นกระบวนการตรงกันข้ามกับการควบแน่น โดยทั่วไปเราสามารถรับรู้ถึงการระเหยได้ โดยดูจากน้ำที่ค่อยๆ หายไปทีละน้อย เมื่อมันกลายตัวเป็นไอน้ำ

## ทฤษฎีการระเหย

การที่โมเลกุลของของเหลวจะระเหยได้จะต้องเป็นโมเลกุลที่อยู่บนพื้นผิว อยู่ในทิศทางที่เหมาะสม และมีพลังงานจลน์ภายในมากกว่าแรงยึดเหนี่ยวระหว่างโมเลกุลที่จะเปลี่ยนสภาวะจากของเหลวเป็นแก๊ส เนื่องจากการระเหยจะต้องเกิดบนพื้นผิวด้านบนจึงทำให้อัตราการเกิดการระเหยจึงมีน้อย ซึ่งการที่โมเลกุลจะมีพลังงานจลน์ได้ก็ขึ้นอยู่กับอุณหภูมิของมัน กระบวนการระเหยจะเกิดเร็วขึ้นเมื่ออยู่ในอุณหภูมิที่สูง เมื่อโมเลกุลได้กระจายตัวออกไปกับการระเหย โมเลกุลที่เหลือจะมีพลังงานจลน์โดยเฉลี่ยลดลงเรื่อยๆ และอุณหภูมิจะลดลงตามไปด้วย ปรากฏการเช่นนี้เรียกว่า การเย็นลงโดยการระเหย ร่างกายมนุษย์ก็เช่นกัน ที่ใช้เหงื่อช่วยในการลดอุณหภูมิและเมื่ออุณหภูมิเย็นตัวลงเหงื่อก็จะระเหยไป
# ร่องลึกฟิลิปปินส์

**ร่องลึกฟิลิปปินส์** (อังกฤษ: *Philippine Trench*) ตั้งอยู่บริเวณตะวันออกของประเทศฟิลิปปินส์ มีความยาวประมาณ 1,320 กิโลเมตร กว้างโดยประมาณ 30 กิโลเมตร จุดที่ลึกที่สุดลึกประมาณ 10,540 เมตร
# แหล่งที่อยู่

เพนกวินเป็นสัตว์ประเภทหนึ่งที่มีแหล่งที่อยู่ในภูมิอากาศหนาวเช่นลานน้ำแข็งในทวีปแอนตาร์กติกา
**แหล่งที่อยู่** หรือ **ถิ่นที่อยู่** (อังกฤษ: *habitat*) หมายถึง พื้นที่ทางระบบนิเวศวิทยาหรือสิ่งแวดล้อมซึ่งเป็นที่อาศัยของสัตว์ พืช หรือสิ่งมีชีวิตอื่นๆ ในสปีชีส์ที่เฉพาะเจาะจง เป็นสภาพแวดล้อมตามธรรมชาติที่สิ่งมีชีวิตสามารถอาศัยอยู่ได้ หรือสภาพทางกายภาพที่ล้อมรอบไปด้วยประชากรในสปีชีส์หนึ่งๆ

## อ้างอิง

## แหล่งข้อมูลอื่น

* HABITAT Human Settlements, Environment, Education and Health Association (Türkiye) เก็บถาวร 2011-07-02 ที่ เวย์แบ็กแมชชีน
* Interactive Coastal Habitat Mural เก็บถาวร 2009-06-19 ที่ เวย์แบ็กแมชชีน from University of Delaware College of Marine and Earth Studies เก็บถาวร 2009-06-20 ที่ เวย์แบ็กแมชชีน
# การยอมจำนน

มาโมรุ ชิเงะมิตสึ รัฐมนตรีต่างประเทศของญี่ปุ่น ลงนามตราสารยอมจำนนของญี่ปุ่น บนเรือยูเอสเอส *มิสซูรี* (BB-63) ขณะที่พลเอก ริชาร์ด เค. ซูเธอร์แลนด์ มองจากฝั่งตรงข้าม
**การยอมจำนน** เป็นการกระทำที่ทหาร ชาติ หรือผู้เข้าร่วมสงครามอื่น ๆ ยุติการต่อสู้ และยอมถูกจับเป็นเชลย ไม่ว่าจะเป็นการตัดสินใจด้วยตัวเองหรือได้รับคำสั่งจากนายทหารที่มียศสูง กว่า สัญลักษณ์ทั่วไปสำหรับการยอมจำนน คือ ธงขาว โดยการชูมือขึ้นเพื่อแสดงให้เห็นว่าไม่มีอาวุธ

เมื่อ ฝ่ายใดฝ่ายหนึ่งยอมจำนน ทั้งสองฝ่ายอาจตกลงให้การยอมจำนนนั้นมีเงื่อนไข เช่น ฝ่ายหนึ่งจะยอมจำนนก็ต่อเมื่อผู้ชนะยอมทำตามสัญญาอย่างใดอย่างหนึ่ง ในขณะที่การยอมจำนนอย่างไม่มีเงื่อนไข เป็นการบ่งชี้ว่า ฝ่ายที่ชนะจะปฏิบัติต่อฝ่ายที่แพ้นอกเหนือจากสัญญาใด ๆ ยกเว้นกฎแห่งสงครามเท่านั้น ซึ่งส่วนใหญ่ได้รับรองจากอนุสัญญาเฮก (1907) และอนุสัญญาเจนีวา

## รายชื่อการยอมจำนน

* การยอมจำนนของญี่ปุ่น
* ตราสารยอมจำนนของญี่ปุ่น
* พิธียอมจำนนของสงครามโลกครั้งที่สองในเขตสงครามจีน
* การสงบศึกกัสซีบีเล
* ตราสารยอมจำนนของอิตาลี
* การยอมจำนนของเยอรมนี
* ตราสารยอมจำนนของเยอรมนี
* การยอมจำนนของเยอรมนีที่ลุนบวร์คฮีธ
* การยอมจำนนที่เปเรโวโลชนา
* การยอมจำนนที่แคมป์รีลีส
* ตราสารยอมจำนนของปากีสถาน
* การยอมจำนนของอาร์เจนตินาในสงครามฟอล์กแลนด์
* กรณีทาเคนากะ
* สนธิสัญญามิตรภาพและพันธมิตร
* สนธิสัญญาชาติวา
* ยุทธการที่เอเดรียโนเปิล (ค.ศ. 1829)
* การยอมจำนนที่สเตตติน

## รูปภาพ

* ไคเทิลลงนามในตราสารยอมจำนนกองทัพเยอรมันในกรุงเบอร์ลิน
* การยอมจำนนของทหารสหราชอาณาจักรต่อหน่วยทหารญี่ปุ่นในยุทธการที่สิงคโปร์
* ผู้แทนจากจักรวรรดิญี่ปุ่นในพิธียอมจำนน บนเรือรบยูเอสเอส มิสซูรี (BB-63)
* การสงบศึกกัสซีบีเล ระหว่างอิตาลีกับฝ่ายอังกฤษ-อเมริกัน ค.ศ. 1943
* Lt. Gen. A. A. K. Niazi ลงนามตราสารยอมจำนนของปากีสถานในธากา เมื่อวันที่ 16 ธันวาคม 1971 หลังจากชัยชนะของอินเดียในสงครามอินเดีย-ปากีสถาน ค.ศ. 1971
* นายพลอัลเฟรด โยเดิลลงนามยอมจำนนอย่างไม่มีเงื่อนไขในเมืองแรมส์ เมื่อวันที่ 7 พฤษภาคม 1945
* การยอมจำนนของลอร์ดคอร์นวอลลิสในการล้อมยอร์กทาวน์
* การยอมจำนนของนายพลโรเบิร์ต อี. ลีในสงครามกลางเมืองอเมริกา
* พิธียอมจำนนของสงครามโลกครั้งที่สองในเขตสงครามจีน
* การยอมจำนนของทหารญี่ปุ่นต่อหน่วยทหารออสเตรเลียในกรณีทาเคนากะ
* การยอมจำนนของเยอรมนีที่ลุนบวร์คฮีธ
* การยอมจำนนของฝรั่งเศสต่อสหราชอาณาจักรที่มอนทรีออล

## ดูเพิ่ม

* การยอมจำนนอย่างไม่มีเงื่อนไข
# จังหวัดของประเทศสเปน

| จังหวัด |
| --- |
|  |
| หมวดหมู่ | รัฐเดี่ยว |
| ที่ตั้ง |  สเปน |
| พบใน | แคว้นปกครองตนเอง |
| ก่อตั้งโดย | พระราชกฤษฎีกา (30 พฤศจิกายน ค.ศ. 1833) |
| ก่อตั้ง | ค.ศ. 1833 |
| จำนวน | 50 จังหวัด |
| ประชากร | 95,258–6,458,684 คน |
| พื้นที่ | 1,980–21,766 ตารางกิโลเมตร |
| การปกครอง | สภาจังหวัด |
| หน่วยการปกครอง | เทศบาล |

ประเทศสเปนและแคว้นปกครองตนเองของประเทศสเปนแบ่งเขตการปกครองย่อยออกเป็น **จังหวัด** (สเปนและกาลิเซีย: *provincia*; กาตาลา: *província*; บาสก์: *probintzia*) รวมทั้งหมด 50 จังหวัด ระบบจังหวัดของสเปนได้รับการรับรองในรัฐธรรมนูญ ค.ศ. 1978 แต่มีต้นกำเนิดย้อนไปได้ถึง ค.ศ. 1833 เซวตา, เมลียา และปลาซัสเดโซเบรานิอาไม่ได้เป็นส่วนหนึ่งของจังหวัดใด

## รายชื่อ

| ชื่อจังหวัด | เมืองหลัก | แคว้นปกครองตนเอง |
| --- | --- | --- |
|  **กรานาดา** | กรานาดา |  อันดาลูซิอา |
|  **กอร์โดบา** | กอร์โดบา |  อันดาลูซิอา |
|  **กันตาเบรีย** | ซันตันเดร์ |  กันตาเบรีย |
|  **กัวดาลาฆารา** | กัวดาลาฆารา |  กัสติยา-ลามันชา |
|  **กัสเตยอน** | กัสเตยอนเดลาปลานา |  บาเลนเซีย |
|  **กาเซเรส** | กาเซเรส |  เอซเตรมาดูรา |
|  **กาดิซ** | กาดิซ |  อันดาลูซิอา |
|  **กิปุซโกอา** | ซานเซบัสเตียน |  ประเทศบาสก์ |
|  **กูเองกา** | กูเองกา |  กัสติยา-ลามันชา |
|  **ฆาเอน** | ฆาเอน |  อันดาลูซิอา |
|  **ซานตากรุซเดเตเนริเฟ** | ซานตากรุซเดเตเนริเฟ |  กานาเรียส |
|  **ซาโมรา** | ซาโมรา |  กัสติยาและเลออน |
|  **ซาราโกซา** | ซาราโกซา |  อารากอน |
|  **ซาลามังกา** | ซาลามังกา |  กัสติยาและเลออน |
|  **ซิวดัดเรอัล** | ซิวดัดเรอัล |  กัสติยา-ลามันชา |
|  **เซโกเบีย** | เซโกเบีย |  กัสติยาและเลออน |
|  **เซบิยา** | เซบิยา |  อันดาลูซิอา |
|  **โซเรีย** | โซเรีย |  กัสติยาและเลออน |
|  **ฌิโรนา** | ฌิโรนา |  กาตาลุญญา |
|  **ตาร์ราโกนา** | ตาร์ราโกนา |  กาตาลุญญา |
|  **เตรูเอล** | เตรูเอล |  อารากอน |
|  **โตเลโด** | โตเลโด |  กัสติยา-ลามันชา |
|  **นาวาร์** | ปัมโปลนา |  นาวาร์ |
|  **บาดาโฆซ** | บาดาโฆซ |  เอซเตรมาดูรา |
|  **บายาโดลิด** | บายาโดลิด |  กัสติยาและเลออน |
|  **บาร์เซโลนา** | บาร์เซโลนา |  กาตาลุญญา |
|  **บาเลนเซีย** | บาเลนเซีย |  บาเลนเซีย |
|  **บิซกายา** | บิลบาโอ |  ประเทศบาสก์ |
|  **บูร์โกส** | บูร์โกส |  กัสติยาและเลออน |
|  **ปาเลนเซีย** | ปาเลนเซีย |  กัสติยาและเลออน |
|  **โปนเตแบดรา** | โปนเตแบดรา |  กาลิเซีย |
|  **มาดริด** | มาดริด |  มาดริด |
|  **มาลากา** | มาลากา |  อันดาลูซิอา |
|  **มูร์เซีย** | มูร์เซีย |  ภูมิภาคมูร์เซีย |
|  **แยย์ดา** | แยย์ดา |  กาตาลุญญา |
|  **ลัสปัลมัส** | ลัสปัลมัสเดกรันกานาเรีย |  กานาเรียส |
|  **ลาริโอฆา** | โลกรอญโญ |  ลาริโอฆา |
|  **ลูโก** | ลูโก |  กาลิเซีย |
|  **เลออน** | เลออน |  กัสติยาและเลออน |
|  **หมู่เกาะแบลีแอริก** | ปัลมา |  หมู่เกาะแบลีแอริก |
|  **อัลบาเซเต** | อัลบาเซเต |  กัสติยา-ลามันชา |
|  **อัลเมริอา** | อัลเมริอา |  อันดาลูซิอา |
|  **อัสตูเรียส** | โอบิเอโด |  อัสตูเรียส |
|  **อาโกรุญญา** | อาโกรุญญา |  กาลิเซีย |
|  **อาบิลา** | อาบิลา |  กัสติยาและเลออน |
|  **อาลาบา** | บิโตเรีย |  ประเทศบาสก์ |
|  **อาลิกันเต** | อาลิกันเต |  บาเลนเซีย |
|  **อูเอลบา** | อูเอลบา |  อันดาลูซิอา |
|  **อูเอสกา** | อูเอสกา |  อารากอน |
|  **โอว์แรนเซ** | โอว์แรนเซ |  กาลิเซีย |

## ดูเพิ่ม

* เขตการปกครองของประเทศสเปน
* แคว้นปกครองตนเองของประเทศสเปน